รัฐบาลไทย-ข่าวทำเนียบรัฐบาล-วราวุธ ส่งมอบระบบน้ำโครงการพัฒนาแหล่งน้ำ 3 ตำบล แก้วิกฤตน้ำท่วม น้ำแล้ง ในพื้นที่จังหวัดพิจิตรและพิษณุโลก
วันจันทร์ที่ 1 มิถุนายน 2563
วราวุธ ส่งมอบระบบน้ําโครงการพัฒนาแหล่งน้ํา 3 ตําบล แก้วิกฤตน้ําท่วม น้ําแล้ง ในพื้นที่จังหวัดพิจิตรและพิษณุโลก
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ตรวจติดตามการดําเนินโครงการพัฒนาแหล่งน้ํา 3 ตําบล จังหวัดพิจิตรและจังหวัดพิษณุโลก
วราวุธ ส่งมอบระบบน้ําโครงการพัฒนาแหล่งน้ํา 3 ตําบล แก้วิกฤตน้ําท่วม น้ําแล้ง ในพื้นที่จังหวัดพิจิตรและพิษณุโลก
วันที่ 30 พ.ค. 63 เวลา 9.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ตรวจติดตามการดําเนินโครงการพัฒนาแหล่งน้ํา 3 ตําบล จังหวัดพิจิตรและจังหวัดพิษณุโลก ส่งมอบโครงการถังเก็บน้ํา พร้อมระบบกระจายน้ําด้วยพลังงานแสงอาทิตย์ ให้กับองค์การบริหารส่วนตําบลป่ามะคาบ รวมถึงมอบถุงปันสุขให้ผู้แทนองค์การบริหารส่วนตําบลทั้ง 3 ตําบล ณ ประตูระบายน้ําวัดยางคอยเกลือ และโครงการอนุรักษ์ฟื้นฟูแหล่งน้ําบึงอินทนิล 2 บริเวณถังเก็บน้ําขนาดใหญ่ เพื่อกักเก็บน้ําระบบกระจายน้ําด้วยพลังงานแสงอาทิตย์ จังหวัดพิจิตร
นายวราวุธ ศิลปอาชา กล่าวว่า ในพื้นที่ตําบลป่ามะคาบ ตําบลท่าฬ่อ อําเภอเมือง จังหวัดพิจิตร และตําบลไผ่ล้อม จังหวัดพิษณุโลก ส่วนใหญ่ประกอบอาชีพเกษตรกรรม แต่ประสบปัญหาสภาพแหล่งน้ําต่างๆ ในพื้นที่ตื้นเขินมาก บางช่วงมีการพังทลายของตลิ่ง ทําให้ไม่สามารถเก็บน้ําได้เต็มประสิทธิภาพ เกิดปัญหาการขาดแคลนน้ําในช่วงฤดูแล้ง และน้ําล้นตลิ่งเข้าท่วมพื้นที่ทําการเกษตรในช่วงฤดูฝน จนเกิดความเสียหายเป็นประจําทุกๆ ปี จึงได้ใช้หลักการโครงการแก้มลิง โครงการอ่างพวง โครงการประตูระบายน้ํา โครงการระบบเครือข่ายน้ํา มาเป็นแนวทางในการอนุรักษ์ ฟื้นฟู และพัฒนาแหล่งน้ําในพื้นที่ รวมถึงหาแนวทางลดค่าใช้จ่ายในการส่งน้ําเข้าพื้นที่เพาะปลูก โดยการนํานวัตกรรมการสูบส่งน้ําด้วยพลังงานแสงอาทิตย์ และการใช้เทคโนโลยีการเก็บสํารองน้ําในถังทรงแคปซูล ความจุน้ําขนาดใหญ่ ที่มีความทนทานต่อแดด ลม ฝน และทนแรงดันสูง สามารถติดตั้งได้อย่างรวดเร็วในพื้นที่ เพื่อส่งน้ําและกระจายน้ําไปยังพื้นที่แปลงเพาะปลูกให้ประชาชนในพื้นที่ได้ใช้น้ําอย่างทั่วถึง
การดําเนินการครั้งนี้ ใช้งบประมาณสําหรับการพัฒนาโครงการรวมทั้งสิ้น 704.241 ล้านบาท คาดว่าจะทําให้ประชาชนได้รับประโยชน์ จํานวน 3,332 ครัวเรือน พื้นที่ได้รับผลประโยชน์ รวมทั้งสิ้น 49,936 ไร่ โดยได้ประยุกต์นวัตกรรมการออกแบบให้ตอบรับกับความต้องการของผู้ใช้งาน ผ่านเครื่องมือทางเทคโนโลยีที่เรียกว่า BIM หรือ Building Information Modeling โมเดลสามมิติที่สร้างงานก่อสร้างเสมือนจริง จึงสามารถวางแผนการก่อสร้างได้อย่างแม่นยํา ลดต้นทุนการก่อสร้างให้น้อยที่สุด พร้อมเพิ่มความสุขให้กับประชาชนให้ได้มากที่สุด นอกจากนี้ยังได้มีการจัดทําข้อมูลเทคโนโลยีสารสนเทศในรูปแบบ 3 มิติ ซึ่งนอกจากจะใช้เพื่อประกอบการตัดสินใจในช่วงออกแบบได้เป็นอย่างดีแล้วนั้น ข้อมูล BIM ผนวกกับข้อมูลด้าน GIS นี้ยังสามารถใช้ในการบันทึกข้อมูลเพื่อใช้ในการบริหารจัดการทรัพยากรน้ําได้อย่างยั่งยืน และยังสามารถนําข้อมูลนี้ไปเชื่อมต่อกับระบบโครงข่ายอื่น รวมทั้งการติดตามการใช้น้ํา การบริหารจัดการน้ําโดยกลุ่มผู้ใช้น้ําในพื้นที่ได้อย่างมีประสิทธิภาพในอนาคตอีกด้วย
ท้ายที่สุดแล้ว การบริหารจัดการน้ํา ไม่ใช่เรื่องของใครคนใดคนหนึ่ง แต่น้ําคือชีวิต เป็นภารกิจของทุกคน จึงมีความจําเป็นอย่างยิ่งที่ทุกภาคส่วนควรช่วยกันบริหารจัดการน้ําภายใต้กระบวนการมีส่วนร่วม เพื่อความมั่นคง มั่งคั่ง และยั่งยืน ของชุมชนและอนาคตของลูกหลานของเรา